KINNITATUD

 Dir kk nr 9 -ü

 27.12.2019

**TULEKAHJU KORRAL TEGUTSEMISE PLAAN**

 **PALUPERA PÕHIKOOL**

 **67511 Palupera küla, Elva vald**

 **Tartumaa**

Sisukord

1. Sissejuhatus 3

2. Mõisted ……………………………………………………………………………………………3

3. Tuleohutusalane vastutus asutuses 4

4. Evakuatsiooni ja tulekahju korral tegutsemist mõjutavate andmete kirjeldus 5

5. Ettevõtte tuleohtlikkuse kirjeldus 7

6. Tulekahjust teavitamise juhis 8

7. Evakuatsiooni läbiviimise juhis 9

8.Tulekahju korral tegutsemise juhis..................................................................................................10

8.1 Isikute kohustused evakuatsiooni korral ..…………………………………………………..10

8.2 Evakueerumine. ……………………………………………………………………………..11

8.3 Esmaste tulekustutusvahendite kasutamine …………………………………………………12

9. Päästemeeskonnaga tehtava koostöö juhis 13

10. Tulekahju korral tegutsemise plaaniga tutvumine 13

LISA 1 - Soklikorruse evakuatsiooniskeem

LISA 2 - Esimese korruse evakuatsiooniskeem

LISA 3 - Teise korruse evakuatsiooniskeem

**1. Sissejuhatus**

Käesoleva tulekahju korral tegutsemise plaani eesmärk on reguleerida töötajate tegevust tulekahju korral, eesmärgiga tagada hoones viibivate isikute ohutus ja ohutu liikumine kogunemiskohta ning sündmuskohal tehtav koostöö päästetöö juhiga.

Plaani muutmine ja täiendamine toimub järgmistel juhtudel:

* plaani väljatöötamise aluseks olnud faktiliste või õiguslike aluste muutumisel, nendega vastavuse tagamiseks;
* tulekahju korral tegutsemise õppuse järgselt, kui on tuvastatud asjaolusid, mille põhjal võib järeldada, et olemasolev plaan ei ole eesmärgipärane;
* tulekahju toimumise järgselt, kui organisatsiooni tegevus jätkub ning on tuvastatud asjaolusid, mille põhjal võib järeldada, et olemasolev plaan ei ole eesmärgipärane;
* riikliku tuleohutusjärelevalve ametniku ettekirjutuse saamisel.

Kõik töötajad läbivad enne tööle asumist tuleohutusalase juhendamise asutuse juhi poolt kehtestatud korras, sh tutvuvad käesoleva plaaniga, kinnitades seda oma allkirjaga.

Evakuatsioon, käesoleva plaani tähenduses, on hoones viibivate inimeste sunnitud väljumine (evakueerumine) või sunnitud väljatoomine (evakueerimine) hoonest ohutusse kohta personali korraldamisel ja juhtimisel kuni päästetöötajate saabumiseni ning vajadusel ka pärast seda.

# 2. Mõisted

**Tulekahju korral tegutsemise plaan** (edaspidi plaan) – ettevõtte või asutuse töötajate juhend, mis kirjeldab evakuatsiooni ja tulekahju korral tegutsemise korda, võttes arvesse asutuse tuleohutusalaseid erisusi. Plaan koosneb evakuatsiooni ja tulekahju korral tegutsemise tegevuskavast (edaspidi tegevuskava) ning skeemidest (edaspidi skeem).

**Tegevuskava** – plaani osa, mille eesmärk on anda töötajatele ülevaade ettevõtte või asutuse tuleohutusalastest erisustest ning tutvustada evakuatsiooni ja tulekahju korral tegutsemise juhiseid.

**Skeem** – hoone korruse või evakuatsiooniala joonis, mis kirjeldab graafiliselt koridoride, trepikodade, ruumide, ukseavade, rõdude, evakuatsiooniteede ja -pääsude, hädaväljapääsude, tulekahju teatenuppude, tuletõrje voolikusüsteemi kappide ja tulekustutite asukohti ning vajadusel muid olulisi tähistusi. Tulekahju korral tegutsemise plaanis on koostatud skeemid esimese ja teise korruse kohta.

**Evakuatsioonitee** – hoones kulgev vabalt läbitav, ohutu ja evakuatsioonimärgistusega tähistatud liikumistee evakuatsioonipääsuni.

**Evakuatsioonipääs** – evakuatsioonitee lõpus paiknev, evakuatsioonimärgistusega tähistatud seestpoolt võtmeta avatav vabalt läbitav ukseava.

**Hädaväljapääs** – evakuatsioonipääsu nõuetele mittevastav väljapääs, mille kaudu on võimalik evakueeruda või evakueerida inimesi hoonest tulekahju või muu õnnetuse korral. Akna või ukseava seinas, mida on võimalik avada või purustada juhul, kui evakuatsiooniteed või pääsud ei ole läbitavad.

**Kogunemiskoht** – määratud koht, kuhu kogunevad evakueerunud inimesed ning kus toimub nende loendus. Kogumemis kohaks on hoone põhjapoolsel küljel olev parkimisplats.

**Loendus** – evakuatsiooni korraldavate töötajate poolt kogunemiskohas teostatav personali ja klientide evakueerituse kontroll.

**3. Tuleohutusalane vastutus asutuses**

|  |  |
| --- | --- |
| Evakuatsiooni üldvastutav | *Direktor Svetlana Variku* (tel 58193610), tema puudumisel õppealajuhataja Reet Allak (58057253), tema puudumisel korrapidaja-õpetaja. |
| Evakuatsioonijuhid | Õpetajad Relika Kalbus ja Heli Lõhmus |
| Loenduse üldvastutav | *Õppealajuhataja Reet Allak* *(andmed esitavad aineõpetajad)* |
| Tulekahjuõppuse korraldamise eest vastutav isik | *Direktor Svetlana Variku* |
| Tuleohutuspaigaldiste korrashoiu eest vastutav isik | *OÜ Elva Teenused majahaldur Leo Luts*Süsteeme hooldavad:* Automaatne tulekahjusignalisatsioonisüsteem (ATS) – OÜ Fiider L.E.G. ( 7425168 )
* Evakuatsioonivalgustus – Palupera Põhikool
* Piksekaitsesüsteem – Kagu Elekter OÜ

- Tulekustutid – OÜ Valga Tuletõrje Ühing  |

**4. Evakuatsiooni ja tulekahju korral tegutsemist mõjutavate andmete kirjeldus**

|  |  |
| --- | --- |
| Ehitise kasutusviis ja kasutamisotstarve: | õppehoone |
| Ehitise korruste arv, üldpindala ja korrusepindalad | Kahekorruseline hoone Hoone üldpindala: 1410 m2Soklikorruse pindala: 636,3 mI korruse pindala: 636,3 m2II korruse pindala: 137,4 m2 |
| Ehitise kasutamise kellaajad: | 07.30 – 19.00 |
| Ehitise kasutajate arv | Töötajaid: päeval tööpäevadel – 20 ; , puhkepäevadel – 0 ; öösel 0 ;Õpilasi: talvel - 71, suvel – 0; |
| Valvepersonal | Ehitises puudub ööpäevaringne mehitatu valve. |
| Ehitise kasutajate arv, kes ei ole võimelised iseseisvalt evakueeruma | Ehitises ei viibi isikuid, kes ei suuda tavaolukorras iseseisvalt evakueeruda. |
| Evakuatsiooniteed ja –pääsud, hädaväljapääsud | Hoonesisene evakuatsioonilahendus on ära toodud käesoleva plaani lisades (korruste evakuatsiooniskeemid). |
| Ehitisesisene evakuatsioon |  Esimesel korrusel kolm evakuatsioonipääsu, soklikorrusel üks evakuatsioonipääs väljumisega otse õue. Teisel korrusel on kaks evakuatsioonitrepikoda väljumisega esimese korruse tasandilt. Kõik evakuatsioonipääsud on varustatud turvavalgustitega, tähistatud evakuatsioonimärkidega ning avanevad seest poolt võtmeta. Tule ja suitsu levimise takistamiseks, evakuatsiooni tagamiseks, päästetööde kergendamiseks ning varakahjude piiramiseks on hoone jaotatud tuletõkkesektsioonideks. Tule ja suitsu levik tuletõkkesektsioonide vahel on takistatud ustega.Ohu korral on võimalik esialgselt liikuda kõrvalolevasse sektsiooni, kust edasi peab liikuma juba väljaspool hoonet olevasse kogunemiskohta ( kooli esine lipuväljak).  |
| Esmased tulekustutusvahendid ja tuleohutuspaigaldised hoones | **Tulekustutid** – Ruumides on 5 ABC klassi pulberkustutit. Esimesel, teisel ja keldrikorrusel 7 tulekustutit.Tulekustutite paiknemine hoones on välja toodud evakuatsiooniskeemidel. Kasutusjuhend asub tulekustuti pealdisel.**Evakuatsioonivalgustus** – evakuatsiooniskeemidel märgitud evakuatsiooniteed on kaetud täies ulatuses evakuatsioonivalgustitega (toimimisaeg 1 tund).**Piksekaitsesüsteem** – hoone plekk-katus on maandatud piksekaitsemaanduritega igast hoone nurgast.**Automaatne tulekahjusignalisatsioonisüsteem** (edaspidi ATS) – kogu hoone on kaetud adresseeritud ATSiga, mis tähendab, et ATS keskseade näitab tulekahju- või veateade anduri asukoha täpsusega. Kõik ruumid on varustatud suitsuanduritega. |
| Esmaabivahendid | Esmaabivahendid asuvad õpetajate toas. Hoone korruste skeemid (ATS paiknemisskeemid) on paigaldatud ruumide ustele ja tuletõrje signalisatsiooni kapi peale. |

**5. Ettevõtte tuleohtlikkuse kirjeldus**

Hoones ei toimu tule- ega plahvatusohtliku tegevust. Põlevmaterjali hoitakse väikeses koguses laoruumides.

|  |  |
| --- | --- |
| **Võimalikud tuleohud ehitises** | **Tegevused tuleohu ennetamiseks** |
| Suitsetamisrežiimi rikkumine | *Koolihoone ruumides ja territooriumil suitsetamine keelatud (avalik koht).* |
| Elektriseadmete rike |  Teostatakse kord viie aasta jooksul kogu ehitise elektripaigaldise tehniline kontroll. Päeva lõppedes peavad korrapidajad lülitama välja elektriseadmed, mis ei ole mõeldud ööpäevaringseks kasutamiseks (raadiod, lambid, kohvimasinad jne).  |
| Süütamine | Korrapidajad – õpetajad jälgivad kooli hoones ja territooriumil toimuvat. |

**6. Tulekahjust teavitamise juhis**

#

|  |  |
| --- | --- |
| **Tulekahju avastamise variandid** | **Tegevused**  |
| ATS häire korral | Korrapidaja vaigistab alarmi ning koheselt kontrollib häire õigsust. Selleks peab ta liikuma häiret andnud andurini. Kontrollimisel, enne ruumi sisenemist, peab katsuma käe seljaga ukselinki ning veenduma, et see ei ole soe (võimalik tulekahju ukse taga). Sooja käepideme korral ei tohi siseneda ruumi. Kui tegemist on tulekahjuga, siis korrapidaja koheselt käivitab käsiteadustist ATSi, informeerib tulekahjust ohukolde ligidal olevaid inimesi, helistab hädaabinumbrile 112 ning teavitab tulekahjust evakuatsiooni üldvastutavat. Valehäire korral ATSi võib taastada alles pärast häire kontrollimist. Sündmus kantakse päevikusse, ATSi rike korral teavitatakse ka hooldusfirmat. |
| Tulekahju avastamine enne ATS tööle rakendumist | Tulekahju avastaja peab koheselt vajutama ATS käsiteadustit (punane karp seinal). Selle nupule vajutamisel rakendub koheselt terves hoones ATSi alarm, mis on hoone kasutajatele evakuatsiooni märguandeks. Tulekahju avastaja informeerib tulekahjust ohukolde ligidal olevaid inimesi, helistab hädaabinumbrile 112, ning tegutseb lähtuvalt tema ametikohale ettenähtud kohustutustest. |
| Juhul, kui tulekahjuhäire ei rakendu tööle (*näiteks ATS rike*) | Tulekahju avastaja teavitab valju häälega kõiki majas viibivaid isikuid, helistab hädaabinumbrile 112, teavitab tulekahjust korrapidajat ning tegutseb lähtuvalt tema ametikohale ettenähtud kohustutustest. Valju häälega tulekahjuteate peavad dubleerivalt edastama kõik töötajad, kes teadet kuulevad. |
| Tulekahjust helistamine **hädanumbril 112** | **Tulekahju korral tulekahju avastaja on kohustatud helistama hädanumbril 112:*** Räägi, mis on juhtunud.
* Teata õnnetuse võimalikult täpne asukoht.
* Ütle, kas keegi on kannatanud.
* Ütle julgelt oma nimi ja telefon.
* Püüa jääda rahulikuks, vasta küsimustele lühidalt ja täpselt.
* Jälgi häirekeskusest saadud juhiseid.
* Ära katkesta kõnet ilma loata.
* Ära lülita telefoni välja peale teate edastamist, sest võib vaja minna lisainformatsiooni.
* Kui olukord muutub oluliselt enne päästjate saabumist, teata sellest häirekeskusesse.
 |

**7. Evakuatsiooni läbiviimise juhis**

#

|  |  |
| --- | --- |
| Evakuatsiooni algatamise korraldus | Üldevakuatsiooni algatamise korralduseks loetakse ATS teistkordset rakendumist, ATS häirerežiimis töötamist järjest enam kui üks minut või suulist korraldust evakuatsiooni alustamiseks.Üldevakuatsiooni algatamisel evakuatsiooni üldvastutav:* Kontrollib, et personal tegutseb oma kohustustekohaselt ning kõik õpilased ja töötajad on alustanud evakueerumist.
* Vajadusel veendub, et kõik evakuatsioonipääsud on kasutamisvalmis.
* Veendub, et päästemeeskonnale oleks tagatud kiire pääs territooriumile ning vajalikud skeemid kiireks päästetööde teostamiseks.

Lahkudes oma evakuatsioonialast, lülitab evakuatsioonijuht võimaluse piires välja seadmed, mis ei ole ette nähtud järelevalveta tööks. |
| Evakuatsiooni kogunemiskoht | Kogunemiskohaks on **hoone esine lipuväljak**. Külmal perioodil paigutatakse õpilased **PALUPERA AGRO** **KONTORISSE.** Kogunemiskoha muutmine võib toimuda ainult evakuatsiooni üldvastutava korraldusel. Töötajad peavad tagama klientide paiknemist kogunemiskohal ning ei tohi sealt lahkuda enne vastava korralduse saamist. |
| Loenduse kord | Loendus viiakse läbi kogunemiskohas ning võimalikult kiiresti enne päästemeeskonna saabumist.Evakuatsioonijuhid informeerivad korrapidajat oma evakuatsiooniala olukorrast.Korrapidaja veendub kõikide tema vahetuses olevate klientide evakueerumises ning loenduse tulemustest informeerib evakuatsiooni üldvastutavat.Evakuatsiooni üldvastutav otsustab edasised tegevused olukorra lahendamiseks. |

# **8. Tulekahju korral tegutsemise juhis**

### 8.1 Isikute kohustused evakuatsiooni korral

|  |  |
| --- | --- |
| Evakuatsiooni üldvastutav | * Tulekahju avastamisel algfaasis üritab seda kustutada esmaseid tulekustutusvahendeid kasutades.
* Veendub, et hoones on alustatud evakueerumist.
* Veendub, et tulekahjust on teatatud hädanumbrile 112.
* Liigub kogunemiskohta.
* Kogub korrapidajalt informatsiooni hoonest evakueerunud inimeste kohta ning, vajadusel, organiseerib päästjate saabumiseni inimeste päästmist väljastpoolt hoonet (akende ja uste avamine otseseks evakueerimiseks).
* Päästjate saabumisel edastab informatsiooni päästetööde juhile (päästetööde juhi vestis) ning abistab neid kõigis küsimustes.
* Korraldab peale loenduse teostamist klientide liikumise ohutusse kohta.
 |
| Korrapidaja  | * Tulekahju avastamisel algfaasis üritab seda kustutada esmaseid tulekustutusvahendeid kasutades.
* Viib lähimat ohutut teed hoonest välja tema vastutusalas olevad kliendid, hoonest väljumiseks võib kasutada nii uksi kui ka aknaid.
* Suunab enda vastutusalas olevad kliendid kogunemiskohta ning korraldab isikute loenduse.
* Teavitab loenduse tulemused evakuatsiooni üldjuhile ning juhul, kui keegi on jäänud hoonesse, siis edastab tema kohta ka informatsiooni võimaliku asukoha kohta hoones.
* Tagab, et kõik hoonest evakueerunud/evakueeritud jäävad kogunemispaika kuni edasiste korralduste saamiseni.
 |
| Töötajad (turvatöötajad ja sotsiaaltöötajad) | * Tulekahju avastamisel algfaasis üritab seda kustutada esmaseid tulekustutusvahendeid kasutades.
* Osaleb õpilaste ja töötajate evakuatsiooni läbiviimisel.
* Loendab oma vastutusalas olevaid evakueerunuid, tulemustest informeerib loenduse korraldavat isikut.
* Täidab evakuatsiooni üldvastutava korraldusi (mõislikkuse piires, enda elu ohtu seadmata).
 |

**8.2 Evakueerumine**

|  |  |
| --- | --- |
| Käitumine evakueerumisel | * Evakueerumisel suitsu täis ruumist tuleb hoiduda madalale (käpuli), kuna madalamal on õhus vähem mürgiseid põlemisjääke.
* Liikumine väljapääsude poole peab olema rahulik.
* Koridorides liigutakse „hanereas”, liikudes pimedas koridoris, hoitakse ühe käega kontakti seinaga ja liigutakse aeglaselt.
* Evakuatsiooniteel oleva ohu (tulekahju käigus tekkiva suitsutsooni, hapnikupuuduse) korral muudetakse liikumissuunda ning kasutatakse evakueerumiseks teist (varu) evakuatsiooniteed või hädaväljapääsu.
* Evakuatsiooniteel olevast ohust teavitatakse pärast hoonest väljumist viivitamatult evakuatsioonijuhti.
* Hädaväljapääse kasutatakse, kui evakuatsiooniteid ei ole võimalik kasutada.
* Evakuatsiooni korraldavad töötajad evakueeruvad viimastena oma vastutusala evakuatsioonialast, teostades eelnevalt ruumide ülevaatuse, tulekahju leviku piiramise või tulekahju kustutamise.
 |
| Tulekahju leviku piiramine | * Väljumisel ruumist sulge uksed, aknad, lülita välja ventilatsioon.
* Kõik, kes liiguvad evakuatsiooni ajal mööda evakuatsiooniteid, sulgevad enda järel uksed, „hanerivis” liikudes sulgeb ukse viimane.
* Evakueerumise järgselt suletakse hoone sissepääsude uksed neid lukustamata.
 |
| Kui ei ole võimalik suitsu ja kõrge temperatuuri tõttu hoonest evakueeruda  | * Jää oma ruumi või sisene lähimasse ruumi, sulge enda järel uks.
* Võimalusel kasta veega või muu mittepõleva vedelikuga märjaks käterätid või riided ja tihenda nendega ukse ava, et vähendada suitsu ja mürgiste gaaside sattumist ruumi.
* Kui kaasas on telefon, siis koheselt teavita enda asukohast hädaabinumbril 112.
* Ava ruumi aknad, anna enda asukohast märku, vehi kätega, hüüa appi.
 |

**8.3 Esmaste tulekustutusvahendite kasutamine**

Esmaseid tulekustutusvahendeid võib kasutada tulekahju algfaasis. Tulekahju kustutamine enda elu ohtu seadmise hinnaga ei ole lubatav.

|  |  |
| --- | --- |
| Pulberkustuti kasutamine  | * Hoia kustutusvoolikust kinni võimalikult otsast (mitte korpuse lähedalt), kuna nii kontrollid paremini kustutusjoa suunda. Kustuta 3-5 meetri kauguselt põlengust ning pea meeles, et tulekustuti pidev tööaeg ei ületa 20 sek.
* Välitingimustes kustutades seisa tulekahjukohas ülalpool tuult.
* Tahkete esemete või materjalide kustutamisel tuleb kustutusaine suunata kõige intensiivsema põlemise kohta „pühkivate“ liigutustega, kattes eseme pinna kustutusainega.
* Vedeliku kustutamisel tuleb kustutusaine suunata vedeliku pinna suhtes kaldu, kustutamist tuleb alustada äärtelt ning järk-järgult katta kustutusainega kogu põlev pind.
 |

Kõikidel kustutitel on pealdis, millega töölistel on kohustus tutvuda. Pealdisel on kirjas, kuidas kustutit kasutada ning milliseid aineid võib iga konkreetse kustutiga kustutada

9**. Päästemeeskonnaga tehtava koostöö juhis**

Üldjuhul saabub päästemeeskond peale väljakutse tegemist sündmuskohale ca 10 minuti jooksul. Selleks ajaks on oluline läbi viia evakuatsioon ja evakuatsioonijärgne loendus.

Saabuva meeskonna võtab vastu ning informeerib olukorrast objekti esindaja**,** kelleks on evakuatsiooni üldvastutav või tema poolt määratud töötaja.

|  |  |
| --- | --- |
| Päästemeeskonda võetakse vastu kogunemiskoha kõrval juurdepääsu teel | Päästetöödejuhti informeeritakse:* Mis põleb ja millises ulatuses, tulekahju tekkimise algkoht.
* Kas hoonesse on jäänud inimesi ning nende eeldatav asukoht.
* Millist teed pidi jõuab kõige hõlpsamalt tulekahjukohani, lamineeritud paiknemisskeemi või lamineeritud evakuatsiooniskeemid.
* Teatama muudest objektil esineda võivatest ohtudest (gaasiballoonid, kemikaalid, elekter).
* Juhatama elektri peakilbini, tuletõrjepumbaruumini, suitsueemaldussüsteemi puldini.
* Andma lühiülevaate eelneva tegevuse kohta tulekahju puhkemise hetkest alates.
* Teatama päästmist vajava vara asukohad.

Objekti esindaja peab olema pidevalt kättesaadaval päästetööde juhile objekti kohta lisainformatsiooni andmiseks.  |

**10. Tulekahju korral tegutsemise plaaniga tutvumine**

1. Tulekahju korral tegutsemise plaan tehakse kõigile töötajatele allkirja vastu teatavaks tööle asumisel. Olemasolevatele töötajatele tehakse plaan allkirja vastu teatavaks peale plaani kinnitamist asutuse juhi poolt.
2. Lisaks korraldatakse üks kord aastas tulekahjuõppuse korraldamise eest vastutava isiku poolt tulekahjuõppus. Tulekahjuõppusest on kohustus osa võtta kõikidel asutuse töötajatel. Enne õppuse läbiviimist koostatakse tulekahjuõppuse legend. Tulekahjuõppuse läbiviimisel peab kohapeal olema järelevaataja, kes teeb õppuse kohta kokkuvõtte vähemalt kuu aja jooksul peale õppuse läbiviimist. Tulekahjuõppuse läbiviimise eesmärgiks on tagada orienteeritud käitumine võimalikus ohuolukorras ja sellega seoses maandada riske.

Tulekahjuõppuste kokkuvõtteid säilitatakse vähemalt 5 aastat.

1.